มีก้อนบวมโต ปวดเล็กน้อย ขนาด 2 ซม.บริเวณขาหนีบข้างขวา เป็นมา 3 เดือนแล้ว เดือนแรกไปหาที่คลีนิกให้ยาฆ่าเชื้อมา กินหมด 1 อาทิตย์ก็ยุบ เดือนที่ 2 พอเป็นประจำเดือน ก็บวมขึ้นมาอีก ส่งตัวไปรพ. ที่รพ.ก็จัดยาแก้อักเสบให้ทาน มันยุบลงไปแต่ก็บวมกลับขึ้นมาช่วงก่อนจะเป็นประจำเดือน ตอนที่บวมแรกๆจะนิ่มละมีอาการปวดเล็กน้อยเลยเอามือไปจับตรงที่ปวดเลยพบว่ามีก้อน หลังจากนั้นก้อนจะแข็งขึ้น ก้อนบวมจนสามารถมองเห็นได้ด้วยตาเปล่าเลยค่ะ ไม่ทราบว่าสามารถรักษาให้หายได้มั้ยคะ เพราะเป็นๆหายๆมาหลายเดือนแล้ว ช่วงบริเวณขาทั้งสองขาก็ไม่มีบาดแผล และไม่เคยมีเพศสัมพันธ์มาก่อนค่ะ
สวัสดีค่ะอาการมีก้อนบวมโตบริเวณขาหนีบ ปวดเล็กน้อย ขนาด 2 ซม.นั้น อาจจะเกิดจาก-ต่อมน้ำเหลืองบริเวณขาหนีบโต มักเกิดตามหลังการติดเชื้อบริเวณอุ้งเชิงกรานหรืออวัยวะเพศ-ก้อนเนื้องอกไขมัน ไม่อันตราย เป็นก้อนกลมเรียบ ไม่เจ็บ-รูขุมขนที่อักเสบแล้วมีการติดเชื้อทำให้มีลักษณะคล้ายเม็ดสิวขนาดใหญ่ดูคล้ายก้อน-ฝีที่ผิวหนัง-การติดเชื้อใต้ชั้นผิวหนัง อาจปวด บวม แดง ร้อน มีไข้โดยถ้าเป็นก้อนน้ำเหลืองโตจากการติดเชื้อบริเวณรอบๆ เมื่อการอักเสบหรือติดเชื้อที่เป็นสาเหตุหายไป อาการก็จะดีขึ้นได้เองภายในประมาณ 1-2 สัปดาห์ หรือถ้าเป็นการอักเสบหรือติดเชื้อของต่อมน้ำเหลืองเอง ถ้าได้รับการรักษาด้วยาแก้อักเสบหรือยาฆ่าเชื้อที่ตรงกับโรค อาการก็มักจะดีขึ้นจนหายไปได้ดังนั้นการที่ยังมีก้อนเป็นต่อเนื่องๆ บวมๆยุบๆมาตลอดนั้น อาจจะต้องหาสาเหตุอื่นๆเช่นดูว่ามีการอักเสบเรื้อรังในบริเวณดังกล่าว มีก้อนเนื้องอกในช่องท้องที่อธิบายอาการต่อมน้ำเหลืองที่อาจโตเรื้อรังหรือเปล่า ส่วนเรื่องรอบเดือนนั้นอาจจะไม่ได้เกี่ยวกับก้อนที่ขาหนีบได้โดยตรง แนะนำว่าถ้ายังมีอาการต่อเนื่องควรกลับไปพบแพทย์เพื่อตรวจซ้ำอีกครั้ง ในระหว่างนี้รักษาความสะอาดบริเวณผิวหนังภายนอกให้ดี ไม่ไปบีบหรือกดตรงก้อนบ่อยๆ